**ՀԻՄՆԱՎՈՐՈՒՄ**

«ԱԲՈՎՅԱՆ ՀԱՄԱՅՆՔԻ ՏԱՐԱԾՔՈՒՄ ԾԱՌԱՀԱՏՈՒՄՆԵՐ ԻՐԱԿԱՆԱՑՆԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ

«Աբովյան համայնքի տարածքում ծառահատումներ իրականացնելուն համաձայնություն տալու մասին» համայնքի ավագանու որոշման նախագիծը մշակվել է «Տեղական ինքնակառավարման մասին» օրենքի 13-րդ հոդվածի 10-րդ մասի համաձայն՝ որպես համայնքի շահերին վերաբերող հարց:

Համայնքում բնակչության անվտանգությունը, առողջությունը և բարեկեցիկ կյանքը ապահովելու նպատակով անհրաժեշտություն է առաջացել համայնքի տարածքում ծառահատումներ իրականացնելու՝ ծառերի կենսաբանական հատկանիշների վերաբերյալ մասնագիտական եզրակացության հիման վրա։   
Հատման ենթակա ծառեր են՝ ընտրված լավագույն և օժանդակող ծառերի աճին ու սաղարթի ձևավորմանը խոչընդոտող, չոր, չորացող, քամուց և ձյունից կոտրատված, հիվանդություններով և վնասատուներով վարակված, անորակ բնով և սաղարթով, գերհասունացած, բամբակատու և բնակչության համար վտանգավորություն ներկայացնող ծառերը:   
Համայնքը հնարավորություն ունի ծառահատումներն իրականացնել «Աբովյանի համայնքային կոմունալ տնտեսություն» համայնքային ոչ առևտրային կազմակերպության միջոցով և հատված (հեռացված) ծառերը փոխարինել նոր տնկվող ծառերով, որպիսի գործընթացը կվերահսկվի ստեղծվող հանձնաժողովի կողմից։

«Աբովյան համայնքի տարածքում ծառահատումներ իրականացնելուն համաձայնություն տալու մասին» համայնքի ավագանու որոշման նախագծի ընդունման դեպքում անհրաժեշտություն կառաջանա համայնքի ղեկավարի կողմից ստեղծել հանձնաժողով և հանձնաժողովի աշխատակարգ։

«Աբովյան համայնքի տարածքում ծառահատումներ իրականացնելուն համաձայնություն տալու մասին» համայնքի ավագանու որոշման նախագծի ընդունման առնչությամբ համայնքի բյուջեի եկամուտներում և ծախսերում փոփոխություններ չեն առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**